Magufuli aamuru Jeshi kukusanya korosho kutoka kwa wakulima, wanunuzi wafungiwa\nSerikali sasa iko tayari kununua korosho hizo kwa gharama ya shilingi 3,300 badala ya shilingi 3000 za kitanzania ambayo ni sawa na dola 1.4.

Na kukabidhi rasmi kwa Jeshi la Ulinzi la Wananchi wa Tanzania (JWTZ) kuzichukua korosho hizo.

Mzozo huu wa korosho umekuwa gumzo kubwa Tanzania kwasababu korosho zina umuhimu mkubwa kutokana na kuwa usafirishaji wake katika nchi za nje ndio mojawapo ya kitega uchumi nchini humo.

Siku ya Jumamosi rais Magufuli alisema kuwa endapo wanunuzi binafsi hawatatii maagizo ya Serikali ifikapo Jumatatu tarehe 12 Novemba, 2018 saa 10:00 Jioni basi hawatanunua tena korosho, jambo ambalo limetimia lakini alitamka hayo majira ya saa tano na nusu asubuhi.

Pamoja na uamuzi huo, rais Magufuli amelikabidhi jeshi kiwanda kimoja cha korosho kilichokuwa kinamilikiwa na mtu binafsi kinachofahamika kama 'Bucco'. Kiwanda hicho kilibinafsishwa miaka kadhaa iliyopita lakini muwekezaji wake hakutimiza masharti na serikali ilikitwaa wiki iliyopita.  

Amesema kiwanda hicho kina uwezo kwa kutengeneza korosho mpaka kilo 20 elfu kwa mwaka hivyo hizo tani hizo 70 elfu ni kidogo sana kazi za wanajeshi.

"Na kuanzia leo wanajeshi inabidi wakakizingire na wakishindwa watapewa watu wengine" Rais Magufuli amesisitiza.

Soko la Korosho Kimataifa

Rais Magufuli ameongeza kwa kusisitiza  kuwa ameangalia soko la korosho na korosho  za Tanzania ni za kiwango cha juu.

Na Tanzania ina uwezo wa kupata tani  210,00  kwa mwaka huu.

Tayari Rais Magufuli amewafuta kazi mawaziri wa wiwili Waziri wa Kilimo Charles Tizeba na mwenzake wa Viwanda , biashara na uwekezaji wawefutwa kazi kufuatia sakata hilo. Pia amevunja Bodi ya Korosho na kutengua uteuzi wa mwenyekiti wa bodi hiyo.

Kwa upande wao wakulima, BBC ilizungumza na mmoja wa mfanyabiashara na mkulima wa zao la korosho ambaye alisifu umuhimu wa korosho katika uchumi wa mkoa wa Mtwara.

Alibainisha kwamba korosho inatoa ajira za muda katika mkoa huo lakini mfumo uliokuepo ulikuwa unarudisha nyuma mauzo na kuwafanya wakulima kushindwa kupata faida.

Na kwa...\n\ntl;dr:
Rais wa Tanzania John Magufuli amesema kwamba kuanzia Jumatatu wanunuzi wa korosho hawaruhusiwi tena kununua bidhaa hiyo kutoka kwa wakulima.